 Ndị Ikpe 16  Otu ụbọchị, Samsịn gara Geza wee hụ otu akwụna ma banye nụlọ ya.E wee kọọrọ ndị Geza, sị: Samsịn batara ebe a. Ha wee gbaa ya gburugburu ma chebiri ya abalị ahụ dum nọnụ ụzọ ámá obodo. Ha wee nọrọ jii nabalị ahụ dum, na-asị: Ozugbo chi bọrọ, anyị ga-egbu ya.Ma, Samsịn dinaara ala ruo etiti abalị wee bilie netiti abalị, jide ibo ọnụ ụzọ ámá obodo ahụ na idé dị nakụkụ ya abụọ, fopụ ha, tinyere ihe e ji tụchie ya, ma tụkwasị ha nubu ya wee buru ha gbagoo nelu ugwu nke chere Hibrọn ihu.O wee ruo na mgbe e mesịrị, ọ hụrụ otu nwaanyị nanya, bụ onye bi na ndagwurugwu Sorek, aha ya bụ Delaịla.Ndị isi ndị Filistia wee bịakwute ya, sị ya: Ghọgbuo ya, mata ebe oké ike ya si nakwa ihe anyị ga-eji mee ka ike anyị ka nke ya nakwa ihe anyị ga-eji kee ya agbụ iji merie ya; onye nke ọ bụla nime anyị ga-enye gị otu puku na otu narị mkpụrụ ego ọlaọcha.E mesịa, Delaịla sịrị Samsịn: Biko, gwa m, olee ebe oké ike gị a dị, gịnịkwa ka a pụrụ iji kee gị agbụ wee merie gị?Samsịn wee sị ya: Ọ bụrụ na e jiri akwara ndụ asaa kee m agbụ, ike ga-agwụ m, m ga-adịkwa ka onye ọ bụla ọzọ.Ndị isi ndị Filistia wee chịtara ya akwara ndụ asaa ndị a na-amịkpọghị amịkpọ. E mesịa, o ji ha kee ya agbụ.Ndị chebiiri ya nọkwa ọdụ nime ime ụlọ ya, o wee sị ya: Samsịn, ndị Filistia abịala ime gị ihe! O wee dọbisịa akwara ahụ, dị nnọọ ka owu si adọbi ma a ṅaa ya nọkụ. A mataghịkwa ebe ike ya dị.Delaịla wee sị Samsịn: Lee! I jiriwo m gwurie egwu, i wee na-aghara m ụgha. Ugbu a, biko, gwa m ihe a pụrụ iji kee gị agbụ.O wee sị ya: Ọ bụrụ na e jiri ụdọ ọhụrụ nke a na-ejibeghị rụọ ọrụ ọ bụla kee m agbụ, ike ga-agwụ m, m ga-adịkwa ka onye ọ bụla ọzọ.Delaịla wee chịrị ụdọ ọhụrụ kee ya, sị ya: Samsịn, ndị Filistia abịala ime gị ihe! Nime oge a, ndị ahụ chebiiri ya nọ ọdụ nime ime ụlọ. O wee dọbie ụdọ ahụ e kere ya naka dị ka à ga-asị na ọ bụ eriri.E mesịa, Delaịla sịrị Samsịn: Ị ka ji m na-egwuri egwu, i wee na-aghara m ụgha. Biko, gwa m ihe a pụrụ iji kee gị agbụ. O wee sị ya: Ọ bụrụ na i jiri owu e ji akpa ákwà kee ntutu isi m nke dị ùkwù asaa.O wee were osisi e ji ekwe ákwà jikọta ùkwù ntutu isi ya, sị ya: Samsịn, ndị Filistia abịala ime gị ihe! O wee si nụra teta, fopụ osisi ahụ, dọbiekwa owu ahụ e ji akpa ákwà.Delaịla wee sị ya: Gịnị mere i ji asị, Ahụrụ m gị nanya, ebe ọ bụ na obi gị adịghị nebe m nọ? I jirila m gwurie egwu ugboro atọ a, ị gwabeghịkwa m ebe oké ike gị dị.O wee ruo na, nihi nsogbu Delaịla nọ na-enye ya site nokwu ọ na-agwa ya mgbe dum, na-arịọsi ya ike, mkpụrụ obi ya enweghị ike idi ya ma ọlị.Nikpeazụ, ọ gwara ya ihe niile dị ya nobi wee sị ya: Agụba emetụbeghị m nisi, nihi na abụ m onye Naziraịt nke Chineke site nafọ nne m. Ọ bụrụ na a kpụọ m isi, ike m ga-apụ nahụ m, ike ga-agwụ m, m ga-adịkwa ka onye ọ bụla ọzọ.Mgbe Delaịla hụrụ na ọ gwawo ya ihe niile dị ya nobi, o zipụrụ ozi ozugbo wee kpọọ ndị isi ndị Filistia, sị ha: Gbagotenụ na nke ugbu a, nihi na ọ gwawo m ihe niile dị ya nobi. Ndị isi ndị Filistia wee gbagote bịakwute ya, ha jikwa ego ha ga-enye ya.O wee mee ka ọ rahụ ụra nikpere ụkwụ ya. O wee kpọọ otu nwoke ma gwa ya ka ọ kpụpụ ntutu isi ya nke dị úkwù asaa, nwaanyị ahụ wee malite igosi na ya ka ya ike, ike ya wee na-apụ ya nahụ.Delaịla wee sị: Samsịn, ndị Filistia abịala ime gị ihe! O wee teta nụra, sị: M ga-apụ dị ka m na-emebu wee gbụrụ onwe m. Ma ọ maghị na ọ bụ Jehova si nebe ọ nọ pụọ.Ndị Filistia wee jide ya, ghụpụ ya anya abụọ, kpọrọ ya gbadaa Geza, tụọkwa ya ịgà abụọ e ji ọla kọpa mee; o wee ghọọ onye na-egwe nri nụlọ mkpọrọ.Nime oge a, ntutu isi ya malitere ito nke ọma ozugbo ahụ a kpụrụ ya isi.Ndị isi ndị Filistia wee zukọta ịchụrụ Degọn bụ chi ha nnukwu àjà nakwa ịṅụrị ọṅụ, ha wee na-asị: Chi anyị enyefewo Samsịn bụ onye iro anyị naka anyị!Mgbe ndị Filistia hụrụ ya, ha malitere ozugbo ito chi ha, ha sịrị, nihi na chi anyị ewerewo onye iro anyị na onye na-ebibi ala anyị na onye gburu ọtụtụ ndị obodo anyị nyefee naka anyị.O wee ruo na nihi obi ụtọ ha nwere, ha malitere ịsị: Kpọọnụ Samsịn ka o metụrụ anyị ihe ọchị. Ha wee kpọpụta Samsịn nụlọ mkpọrọ ka o mee ihe ga-atọ ha ọchị; ha wee mee ka o guzoro netiti ogidi abụọ.Samsịn wee gwa nwa okoro sekpụ ya naka, sị: Mee ka m metụ ogidi ndị ji ụlọ a aka, ka m dabere na ha.Ma ụlọ ahụ jupụtara ná ndị ikom na ndị inyom, ndị isi niile nke ndị Filistia nọkwa nebe ahụ; ihe dị ka puku mmadụ atọ ma ndị ikom ma ndị inyom nọkwa nelu ụlọ ahụ na-ekiri Samsịn, jiri ya na-eme ihe ọchị.Samsịn wee kpọkuo Jehova, sị: Ọkaakaa Onyenwe anyị Jehova, biko, cheta m, biko, nye m ike, naanị otu ugboro a, gị ezi Chineke, ka m bọọrọ onwe m ọbọ nahụ ndị Filistia maka otu nime anya m abụọ.Samsịn wee jidesie aka ike nogidi abụọ ahụ dị netiti ụlọ ahụ, bụ ndị ji ụlọ ahụ, jigidesie ha aka ike, were aka nri jide otu, were aka ekpe jide nke ọzọ.Samsịn wee sị: Ka mkpụrụ obi m soro ndị Filistia nwụọ. O wee jiri ike hulata, ụlọ ahụ wee dagide ndị isi ahụ, dagidekwa ndị niile nọ nime ya, nke mere na ndị o gburu mgbe ọ na-anwụ karịrị ndị o gburu mgbe ọ dị ndụ.Nikpeazụ, ụmụnne ya na ndị ezinụlọ nna ya dum gbadatara wee bulie ya, buru ya laa wee lie ya nagbata Zora na Eshtaọl, nebe ili ozu nke Manoa nna ya. O kpere Izrel ikpe ruo afọ iri abụọ. 